Diari Oficial de la Generalitat Valenciana


Sumari del DOGV 9284, del 23-02-2022 (2022/1369)

ORDRE 6/2022, de 16 de febrer, de la Conselleria d'Educació, Cultura i Esport, per la qual s'autoritza al centre privat de Formació Professional Progresa, de València, l'oferta dels ensenyaments del cicle formatiu de grau superior de tècnic o tècnica en Animacions 3D, Jocs i Entorns Interactius en la modalitat semipresencial o a distància.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9284

Data del DOGV
:   23-02-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/1369


Data del document
:   16-02-2022

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 6/2022, de 16 de febrer, de la Conselleria d'Educació, Cultura i Esport, per la qual s'autoritza al centre privat de Formació Professional Progresa, de València, l'oferta dels ensenyaments del cicle formatiu de grau superior de tècnic o tècnica en Animacions 3D, Jocs i Entorns Interactius en la modalitat semipresencial o a distància. [2022/1369]  
Antecedents de fet  
Primer. L'expedient ha sigut iniciat pel representant del centre privat de Formació Professional Progresa (codi de centre 13197965), de València, mitjançant sol·licitud d'autorització, presentada en data 1 de desembre de 2021, per a la impartició del cicle formatiu de grau superior de tècnic/a en Animacions 3D, Jocs i Entorns Interactius en la modalitat semipresencial o a distància.  
Segon. En data 27 de desembre de 2021, la Inspecció d'Educació de la Direcció Territorial d'aquesta Conselleria a València n'emet informe favorable.  
Tercer. En data 26 de gener de 2022, la Direcció General de Formació Professional i Ensenyaments de Règim Especial emet proposta de resolució estimatòria.  
  
Fonaments de dret  
1r. D'acord amb l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació atorgada per Resolució de 26 d'octubre de 2016, l'òrgan competent per a adoptar la present ordre és el secretari autonòmic d'Educació i Formació Professional.  
2n. Evacuats els informes preceptius i tramitat el procediment de conformitat amb l'Ordre de 4 de maig de 2009, de la Conselleria d'Educació, que regula l'autorització i l'organització de cicles formatius de formació professional en la modalitat semipresencial o a distància en centres privats, vistos els reials decrets que estableixen els títols corresponents, vista la Resolució de 22 de maig de 2018, de la Direcció General de Formació Professional i Ensenyaments de Règim Especial, que estableix el límit màxim de presencialitat exigible per a l'alumnat matriculat en determinats mòduls professionals i considerant les altres disposicions aplicables en matèria d'ordenació acadèmica.  
  
Amb base en els antecedents de fet i fonaments de dret exposats  
  
  
  
ORDENE  
  
Autoritzar al centre privat de Formació Professional Progresa (codi de centre 76606186), de València, en la modalitat semipresencial o a distància, una unitat de primer curs per al curs acadèmic 2022-2023 i una unitat de segon curs per al curs acadèmic 2023-2024 del cicle formatiu de grau superior de tècnic/a en Animacions 3D, Jocs i Entorns Interactius, amb un màxim de 45 llocs escolars per a cada una de les unitats autoritzades.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de l'òrgan que ha dictat l'acte en el termini d'un mes a comptar des de l'endemà de la seua notificació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 16 de febrer de 2022.- El secretari autonòmic d'Educació i Formació Professional: Miguel Soler Gracia.